ผมมีอาการ ร้อนๆคอและลิ้นเหมือนจะมีไข้ ส่วนใหญ่จะมีอาการช่วงเย็นหรือค่ำๆ หายใจก็ร้อนๆ เคยไปตรวจเลือดปอดปกติ....และก็ให้อย่าต้านเชื้อโรคมากินก็ไม่หาย...เป็นร่วมๆอาทิตย์แล้วก็ยังไม่หาย ก่อนนี้เคยเป็นร่วมเดือนกว่าๆ แต่เป็นไข้หวัดใหญ่ก่อนนะครับ แล้วพอไข้หวัดใหญ่หาย ก็เริ่มมามีอาการร้อนๆคอและลิ้น เหมือนจะมีไข้ เป็นแบบนี้ร่วมเดือน พอได้ออกกำลังกายมันก็เริ่มหาย แล้วมันก็กลับมาเป็นใหม่ ตอนนี้เริ่มมีอาการ ร้อนคอได้อาทิตย์กว่าแล้วครับ...คุณพอจะทราบไหมครับว่ามันเกิดจากสาเหตุอะไร และอวัยวะมันจะเกี่ยวไหมครับ รบกวนแนะนำผมหน่อยนะครับว่าผมจะต้องไปตรวจเกี่ยวกับอะไร
สวัสดีค่ะ อาการร้อนและเจ็บที่คออาจเกิดจาก1.การติดเชื้อไวรัสที่ทำให้เกิดหวัดทั่วไป2.การติดเชื้อแบคทีเรียที่ลำคอ3.เป็นไข้หวัดใหญ่ซึ่งเป็นเชื้อไวรัสชนิดหนึ่ง จะต่างกับเชื้อไวรัสชนิดอื่นคือมักรุนแรงกว่า และควรได้รับการรักษาด้วยการรับประทานยาฆ่าเชื้อไวรัสไข้หวัดใหญ่เป็นเวลา 5 วัน4 ทอนซิลอักเสบหรือติดเชื้อ5 ฝีหรือหนองในบริเวณลำคอ6 กรดไหลย้อน โดยอาจทำให้แสบร้อนกลางอกถึงลำคอ จุกแน่นคอ คลื่นไส้โดยการให้ได้การวินิจฉัยที่แน่นอนควรพบแพทย์เพื่อตรวจร่างกาย หากหลังรักษาแล้วยังมีอาการควรกลับไปพบแพทย์เพื่อตรวจซ้ำ โดยหากเป็นเรื้อรัง ไม่พบรอยโรคที่คอ อาจจะนึกถึงโรคกรดไหลย้อนได้เช่นกัน อาจพบแพทย์ทั่วไปเบื้องต้นก่อนเพื่อดูว่าน่าจะเป็นโรคในกลุ่มใด ค่อยส่งพบแพทย์เฉพาะทางค่ะการดูแลตัวเองเบื้องต้น ดื่มน้ำมากๆ พักผ่อน ควรงดรับประทานอาหารมื้อใหญ่ๆ งดรับประทานอาหารรสจัด ของมัน ของทอด รับประทานอาหารให้ตรงเวลา ไม่ควรเข้านอนทันทีหลังรับประทานอาหารควรรีบไปพบแพทย์เมื่อ ไข้สูงมาก รับประทานอาหารได้น้อย อ่อนเพลียมาก เจ็บคอมาก